VS000719
Datum: 1993-03-25T01:00:00.000+01:00
datum_sodbe_i_stopnje: 1996-05-09T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 2400000 SIT
opombe: II Ips 206/97. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 35 do 40 let

Po poklicu je prodajalka.

## Škodni dogodek

Kot pešakinja je bila poškodovana v prometni nezgodi.

## Poškodba

Udarnine na glavi, številne rane nad desnim očesom, odprt zdrobljen prelom desne goleni, prelom desne sramne kosti in prelom baze prve dlančnice leve roke.

## Telesne bolečine

1500000 SIT Hude 4 dni, srednje hude 14 dni. Po tem času je trpela občasne in kratkotrajne bolečine, vezane na fizikalno terapijo, povečanje dnevnih aktivnosti, povečanje obremenitev okončine. Te bolečine so bile lahke intenzitete, le izjemoma pa srednje hude. V prihodnosti naj ne bi imela večjih bolečin zaradi preloma goleni in medenice, razen če bi se lečeči travmatolog odločil še za odstranitev osteosintetskega materiala. Možne so bolečine ob spremembah vremena.

#### Hospitalizacija

28 dni, od tega 3 dni v intenzivni negi; dobila je narkozo.

#### Rehabilitacija

3 tedne v zdravilišču.

#### Nevšečnosti med zdravljenjem

34x je bila rentgensko slikana, več mesecev je bila vezana na hojo z berglami, približno en teden je potrebovala pomoč pri osebni negi, še približno mesec dni pa je potrebovala delno pomoč (obuvanje, vstop in izstop iz banje...). Zdravljenje se je kompliciralo z gnojnim vnetjem in iztekanjem gnoja skozi dve fistulni odprtini na sprednji strani goleni. Vnetje se je umirilo, fistuli pa sta se zaprli šele v decembru 1993. Zloma obeh kosti sta bila povsem kostno premoščena šele v začetku leta 1994.

## Strah

300000 SIT Ob nesreči je utrpela hud primaren strah za življenje. Obstajal je strah pred operacijo in drugimi medicinskimi posegi, še posebej zaradi komplikacij med zdravljenjem, vendar strah ni bil znatne intenzitete.

## Zmanjšanje življenjske aktivnosti

300000 SIT Vsi zlomi so se zarasli v dobrem položaju in v funkcionalnem smislu tožnica nima kakšnih posebnih posledic, saj so vsi sklepi in prizadete okončine dobro razgibani. Le na sprednji strani goleni se pojavlja mišična kila, ki pa tožnice ne ovira. Tožnica se lahko ukvarja z rekreativnimi dejavnostmi, le da z večjimi napori kot prej, prav tako opravlja gospodinjska opravila z večjimi napori kot prej.

## Skaženost

300000 SIT Gre za tožničino prizadetost zaradi brazgotin na sprednji strani desne goleni in za brazgotine po ranicah na obrazu, ki so sicer običajne barve in videza.

---

ZOR člen 200, 203